Marius Lunnan

Marius Lunnan (født 30. august 1896 i Bergen, død 1. september 1955 i Inderøy) var pelsdyrfarmer, kvegoppkjøper og lokalpolitiker på Røra i nåværende Inderøy kommune. Han var NS-oppnevnt ordfører i Røra kommune fra 24. april 1941 til 1. juni 1942.«Dødsfall». Trønder-Avisa, 3.9.1955«50 år» Nord-Trøndelag & Inntrøndelagen, 31.8.1946

Han sto på Venstres liste ved flere kommunevalg på 1930-tallet.Inntrøndelagen 23.10.1931; Inntrøndelagen 12.10.1934; Inntrøndelagen 20.10.1937. Han var i en rekke år formann eller forretningsfører for Nord-Trøndelag Pelsdyralslag, og arbeidet ved Trønderfrukt; her var han en periode under krigen daglig leder.Jon Ramstad. «'Trønderfrukt' - de første 40 år». Eynni Idri, årbok for Inderøy historielag, 2008. Side 10-27  Han var også engasjert i skyttersport. Til tross for rollen som NS-ordfører ble han raskt engasjert i offentlige verv etter 1945: han var varamann til Nord-Trøndelag Venstres nominasjonsmøte høsten 1945«Røra venstrelag har valgt». Nord-Trøndelag & Inntrøndelagen, 28.8.1945 og medlem av kontrollkomiteen i Inderøy Sparebank for 1947.«Valg i Inderøy Sparebank». Nord-Trøndelag & Inntrøndelagen, 19.12.1946

På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.Ordførerrapportene våren 1940; digitalarkivet.no

Ved folketellingen i 1900 bodde han sammen med mora og morfaren; han var føderådsmann på gården Nordre Røske på Røra,Folketelling 1900 for 1729 Inderøy herred – Marius Olsen; Digitalarkivet og i 1910 var han oppført som foreldreløs og gårdsarbeider på gården Lundan.Folketelling 1910 for 1730 Røra herred – Marius Lunde; Digitalarkivet Han gikk på Sund folkehøgskole 1913-14 og 1915-16. Han giftet seg i 1925 med Klara Salberg (27.1.1899–31.12.1991); de bodde på Jensvollen, en bolig nær Røra stasjon og Trønder-Frukt/Røra fabrikker.«Klara Lunnan til minne». Trønder-Avisa, 6.1.1992

 Referanser 

Kategori:Ordførere i Røra
Kategori:NS-ordførere i Nord-Trøndelag
Kategori:Personer fra Inderøy kommune
Kategori:Nordmenn fra andre verdenskrig